**รองนายกเทศมนตรีตำบลห้วยยอด พร้อมคณะครูโรงเรียนเทศบาลห้วยยอดวิทยา**

**เดินทางไปเยี่ยมและให้กำลังใจแก่นักเรียนโรงเรียนเทศบาลห้วยยอดวิทยา**

 **ฉีดวัคซีน Pfizer เข็มแรก**

วันนี้ (14 ต.ค.64) เวลา 15.00น. ที่ศูนย์ฉีดวัคซีนศาลาประชาคมอำเภอห้วยยอด นายกมล วรพงศ์พัฒน์ รองนายกเทศมนตรีตำบลห้วยยอด พร้อมนางปัทมา เรืองอุดมโชคชัย ผู้อำนวยการสถานศึกษาโรงเรียนเทศบาลห้วยยอดวิทยา คณะครู และบุคลากรทางการศึกษา เทศบาลฯ เดินทางไปให้กำลังใจแก่นักเรียนโรงเรียนเทศบาลห้วยยอดวิทยา และโรงเรียนใกล้เคียง ที่เข้ารับการฉีดวัคซีน Pfizer แก่นักเรียนอายุ 12 - 18 ปี เข็มแรก

โดยวันนี้ มีนักเรียนอายุ 12 - 18 ปี ในพื้นที่อำเภอห้วยยอด เข้ารับการฉีดวัคซีน จำนวน 924 คน ประกอบด้วย โรงเรียนลำภูราเรืองวิทย์ โรงเรียนบ้านป่ากอ โรงเรียนบ้านเหนือคลอง โรงเรียนวัดกาญจนบริรักษ์ โรงเรียนบ้านหนองปรือ โรงเรียนบ้านห้วยน้ำ โรงเรียนห้วยยอดกลึงวิทยาคาร โรงเรียนห้วยนาง(วันครู2501) โรงเรียนวัดบางดี โรงเรียนธาดาอนุสรณ์ และโรงเรียนเทศบาลห้วยยอดวิทยา

อย่างไรก็ดี ภายหลังการรับวัคซีนหากเกิดอาการปวดบริเวณที่ฉีด มีไข้ ปวดเมื่อยตัว สามารถรับประทานยาพาราเซตามอลได้ งดออกกำลังกายหรือกิจกรรมที่ออกแรงหนักหลังได้รับวัคซีน 1 สัปดาห์รับประทานยาประจำตัวได้ตามปกติและพักผ่อนให้เพียงพอ อย่างไรก็ตาม หากมีอาการแน่นหน้าอก ใจสั่นหลังการฉีดวัคซีน ให้รีบไปพบแพทย์และแจ้งประวัติการฉีดวัคซีนไฟเซอร์ด้วย

พิมมาส จันทร์ผ่อง/นักประชาสัมพันธ์ชำนาญการ/ข่าว

14 ตุลาคม 2564